

ข่าวเทศบาลตำบลกรูด

**สำนักปลัดเทศบาล เทศบาลตำบลกรูด หมู่ที่ 1 ตำบลกรูด อำเภอกาญจนดิษฐ์ จังหวัดสุราษฎร์ธานี**

**โทรศัพท์/โทรสาร 0- 7729-7189 เว็ปไซด์ : www.krut.go.th**

**วันที่ 30 กันยายน พ.ศ. 2558**

เทศบาลตำบลกรูด จะดำเนินการรับลงทะเบียนหญิงที่มีกำหนดคลอดบุตร ระหว่าง 1 ตุลาคม 2558 – 30 กันยายน 2559 (สำหรับผู้ที่มีรายได้ต่ำกว่า 3,000 บาท ต่อคน ต่อเดือน) เพื่อรับเงินอุดหนุนเพื่อการเลี้ยงดูเด็กแรกเกิด ประจำปีงบประมาณ พ.ศ. 2559 มีรายละเอียด ดังนี้

**โครงการเงินอุดหนุนเพื่อการเลี้ยงดูเด็กแรกเกิด ประจำปีงบประมาณ พ.ศ. 2559**

เป็นความตั้งใจของรัฐบาลที่จะช่วยแบ่งเบาค่าใช้จ่ายในการเลี้ยงดูเด็กแรกเกิดของครอบครัวที่ยากจน โดยจะให้เงินอุดหนุนแก่เด็กแรกเกิด เป็นเงินจำนวน 400 บาท ต่อคน ต่อเดือน เป็นเวลา 12 เดือน

จึงขอเชิญชวนให้ผู้ที่มีคุณสมบัติดังต่อไปนี้ ลงทะเบียนเพื่อแสดงความจำนง ขอรับเงินอุดหนุนเพื่อการเลี้ยงดูเด็กแรกเกิด ตั้งแต่ 15 กันยายน 2558 – 31 มีนาคม 2559 ณ เทศบาลตำบลกรูด

**คุณสมบัติ**

**1. เด็กแรกเกิด :**

1.1 เกิดระหว่างวันที่ 1 ตุลาคม 2558 - 30 กันยายน 2559

1.2 มีสัญชาติไทย (บิดาและมารดา หรือบิดา หรือมารดา เป็นผู้มีสัญชาติไทย)

1.3 ไม่เป็นผู้ได้รับสวัสดิการหรือสิทธิประโยชน์อื่นใด จากหน่วยงานของรัฐหรือรัฐวิสาหกิจ ได้แก่ เงินสงเคราะห์บุตรจากกองทุนประกันสังคม สวัสดิการข้าราชการหรือรัฐวิสาหกิจ และไม่อยู่ในความดูแลของหน่วยงานของรัฐ เช่น บ้านพักเด็กและครอบครัว สถานสงเคราะห์ของรัฐ

**2. หญิงตั้งครรภ์ :**

2.1 มีกำหนดคลอดระหว่างวันที่ 1 ตุลาคม 2558 – 30 กันยายน 2559

2.2 อยู่ในครัวเรือนยากจนและครัวเรือนที่เสี่ยงต่อความยากจน

**เอกสารหลักฐานประกอบการลงทะเบียน** มีดังนี้

1. แบบลงทะเบียนเพื่อขอรับสิทธิ์ ฯ (แบบ ดร.01)

2. แบบรับรองสถานะของครัวเรือน (แบบ ดร.02) ที่ได้รับการรับรองแล้ว

3. สำเนาบัตรประจำตัวประชาชนของหญิงตั้งครรภ์ หรือบัตรอื่นที่ออกโดยหน่วยงานของรัฐ

4. สำเนาเอกสารแสดงการฝากครรภ์ หรือ สำเนาสมุดบันทึกสุขภาพแม่และเด็ก หน้า 1

5. สำเนาสูติบัตรเด็กแรกเกิด (ยื่นหลังคลอด)

6. สำเนาสมุดบัญชีธนาคารกรุงไทย (กรณีประสงค์รับเงินผ่านบัญชีธนาคาร

**การรับเงิน**

1. รับเงิน ณ กรมกิจการเด็กและเยาวชน (สามารถมอบอำนาจให้ผู้อื่นรับแทนได้)

2. รับเงิน ณ สำนักงานพัฒนาสังคมและความมั่นคงของมนุษย์จังหวัด(สามารถมอบอำนาจให้ผู้อื่นรับแทนได้)

3. รับผ่านบัญชีธนาคารกรุงไทย (นำสำเนาสมุดบัญชีธนาคารกรุงไทยที่มีหน้าแสดงหมายเลขบัญชีและชื่อผู้รับเงินมายื่น – เข้าบัญชีผู้เลี้ยงดูเด็กได้)

**หมายเหตุ** : กรณีมอบอำนาจในการรับเงินให้นำหนังสือมอบอำนาจและสำเนาบัตรประจำตัวประชาชนของผู้มอบและผู้รับมอบ มายื่นด้วย

**สอบถามข้อมูลเพิ่มเติมได้ที่ : สำนักปลัดเทศบาลตำบลกรูด โทร 077 - 297189**